**UDRUGA „CRNI KRUG“**

Obala Dr. Franje Tuđmana 128, Turanj

MB: 5681189, OIB: 43242906726

udruga.crni.krug@gmail.com

**PREDSTAVLJANJE UDRUGE**

 Udrugu Crni Krug predstavlja skupina volontera, zaljubljenika u prirodu i sport na otvorenom. Svojim trudom i volonterskim radom zadnjih godina stvorili smo kilometarsku mrežu trail-ova, puteljaka, oćistili smeće iz šuma, polja i s poljskih puteva. Oživjeli smo i udahnuli novi život u nekad zarasle i zaboravljene stazice, težačke puteve koje su naši stari davnih dana koristili za goniti stoku i dobra iz zaleđa prema obali i obratno. Neke staze koristi divljač u svojim migracijama, a neke nove smo sami probili da bi stvorili više kilometarsku mrežu staza i "zelenih tunela". Nakon 3 godine volonterskog rada, a u vidu lakše organizacije, širenja djelatnosti i suradnje sa lokalnom i regionalnom samoupravom, osnovali smo Udrugu Crni Krug. Ciljevi Udruge su izgradnja i održavanje šumskih staza i puteva, organiziranje i provođenje sportskih manifestacija i natjecanja, očuvanje prirode provođenjem ekoloških akcija i podizanje svijesti za očuvanje prirode i prirodne baštine.

Izuzetno smo ponosni na naš dosadašnji rad i želimo ga široj javnosti i svim ljubiteljima sporta i prirode prezentirati kroz našu MTB utrku "XC GRADINA TRAILS".

Udruga je neprofitabilna organizacija koja svoje projekte i aktivnosti financira isključivo iz donacija i doprinosa tvrtki i privatnih osoba koji su prepoznali naš rad i trud i žele nas podržati i biti dio našeg uspiješnog rada.

Svaka donacija je dobrodošla i od srca se zahvaljujemo na njoj, a sve donacije veće od 500€ Udruga će u znak zahvalnosti promovirati kroz društvene mreže i otisnuti će logo tvrtke donatora na svoje majice i promotivni materijal.

Podržite nas u našem radu, postanite dio rastućeg tima, zaštitimo našu prirodnu baštinu i promovirajmo zdrav život kroz sport.

Hvala Vam.

Srdačan pozdrav od cijelog tima Udruge Crni Krug.

Sv. Filip i Jakov, 2023. Predsjednik Udruge Crni Krug

 Marin Fantina